LAOAG CITY – Dagus a natay ti biktima ti pammaltog idiay Sitio Bago, Brgy Sta Catalina, Pasuquin, Ilocos Norte a ni Osias Castillo kalpasan a pinaltopaltogan ti suspek a ni Benny Paes, addaan ti asawa ken residente iti nasao a lugar idi rabii.
Iti pay laeng insidente ti pamaltog ket nasugatan met ti dua a kakadua ni Castillo nga isuda Roderick dela Cruz kenni Rey Calpito no sadino a natamaan ti bala ti maipagarup a 9mm ti makinkannigid a ni dela Cruz kenni Calpito ket natamaan met ti luppo na.
Kabayatanna, unconscious met iti agdama a ni Paes bayat a maag-agasan iti ospital kalpasan a nagsagaba ti sugat iti nagduduma a paset ti bagi na nangruna ti ulona kalpasan a natagtagbat iti uneg a mismo ti balayda.
Nasugatan met ti nagduduma a paset ti bagi ti asawa ni Paes a ni Leila, maysa nga OFW ken ti anak da a ni Lyka, agtawen ti innem ket natagbat ti namindua daras ti saka ti nasao nga ubing.
Segun ti inisyal nga imbestigasyun ti PNP Pasuquin iti panangidaulo ni P/Sr Insp Rommel Ramos, chief of police ti nasao nga ili, sakbay ti insidente ket naggi-inum da Castillo, dela Cruz kenni Calpito iti maysa a balay kalpasan anapan da nagmula da ti kayo.
KUna ni Ramos a ti grupo ni Castillo ket inubor-ubor da ti balay da Paes kadagiti botelya ti serbesa nga naginuman da.
Inbatad ni Ramos, kas mangipaneknek ket ti kaadda dagiti nabubuong a botelya iti arubayan da Paes.
Kuna pay ni Ramos nga iti pay laeng balay da Paes ket addan makita a dara ngem ad-adu iti kuwarto dagiti agassawa.
Adda pay dara iti ruar ti balay da Paes ken mabalin a dara ti natay a biktima a ni Castillo.
Iti agdama ket saan pay a ma-establisar ti pulisya no ania ti immuna nga insidente no ti panagtagtagbat wenno ti pammaltog.
Rumrumuar iti imbestigasyun nga nabayagen a riri iti daga ti rason ti krimen.
Nakarekobre dagiti pulis ti dua a live ammunitions ti 9mm, lima nga empty shells ti 9mm, maysa nga immuko nga agatiddog ti maysa a kadapan ken lima a pulgada iti nakapasamakan ti krimen.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn